Diari Oficial de la Generalitat Valenciana


Sumari del DOGV 3512, del 08-06-1999 (1999/4250)

RESOLUCIÓ de 15 d'abril de 1999, del conseller d'Obres Públiques, Urbanisme i Transports, per la qual s'aprova definitivament l'homologació del sector sud del Pla General de Carlet.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3512

Data del DOGV
:   08-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4250


Data del document
:   15-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Carlet
    * pla d'urbanisme

RESOLUCIÓ de 15 d'abril de 1999, del conseller d'Obres Públiques, Urbanisme i Transports, per la qual s'aprova definitivament l'homologació del sector sud del Pla General de Carlet. [1999/M4250]
  
Vist l'expedient relatiu al projecte d'homologació del sector sud residencial i de conformitat amb els següents
  
Antecedents de fet
  
Primer
  
L'expedient es va sotmetre a exposició pública mitjançant resolució de l'Alcaldia de data 22 de gener de 1998 i, després del pertinent període d'informació pública, en el qual no es van presentar al·legacions, va ser aprovat provisionalment pel Ple municipal en sessió de 30 d'abril de 1998.
  
Segon
  
El projecte consta de memòria i plans d'informació i ordenació.
  
Tercer
  
L'objecte de l'homologació és adequar un sector de sòl urbanitzable no programat (SUNP) d'ús residencial, amb una superfície de 7,14 ha, a la Llei 6/1994 Reguladora de l'Activitat Urbanística. El sector s'ubica al sud del nucli urbà, entre la carretera C-3322 i la ronda urbana prevista pel Pla General d'Ordenació Urbana a l'oest d'aquest.
  
Quart
  
La Comissió Territorial d'Urbanisme, en sessió celebrada el 22 de juliol de 1998, va adoptar l'acord de suspendre l'aprovació definitiva de l'homologació del sector de referència, mentre es repararen una sèrie de deficiències que en síntesi es referien als següents aspectes:
  
- Necessitat de justificar les modificacions del Pla General que introduïa el document d'homologació.
  
- Deficiències derivades de l'informe de caràcter desfavorable emés en data 14 de juliol de 1998 per la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports.
  
- Falta de previsió del parc públic previst requerit per a aquests sòls en la norma 26 del Pla de Carlet.
  
- Justificació sobre el límit terciari que es plantejava en el sector.
  
S'apuntava a més la necessitat de procedir a la revisió del Pla General de Carlet, atesa la seua antiguitat i l'obsolescència dels seus plantejaments.
  
Cinqué
  
Carlet té un Pla General d'Ordenació Urbana aprovat definitivament per la Comissió Provincial d'Urbanisme en sessió de 16 de desembre de 1980, així com amb diverses modificacions d'aquest.
  
Sisé
  
L'Ajuntament de Carlet, per tal de reparar les deficiències especificades, ha introduït justificacions i rectificacions en el projecte. S'hi plantegen a més altres modificacions, justificades en l'adaptació al Reglament de Planejament de la Comunitat Valenciana.
  
Amb tals efectes l'Ajuntament ha remés un nou exemplar del document d'homologació que ha estat aprovat pel Ple municipal, en sessió de 25 de febrer de 1999.
  
A continuació s'indiquen les modificacions i justificacions mencionades:
  
Modificacions derivades de l'acord de la Comissió Territorial
  
- Es justifica el desenvolupament d'aquest sector en relació amb les limitacions que estableix el pla, en l'obsolescència de la conveniència de traçar una ronda pel nord de la ciutat, ja que està previst el seu traçat per l'altre costat del riu, en l'entorn del sòl industrial.
  
Per una altra part, es justifica la inclusió de sòl urbà en l'àmbit del sector, en què es tracta de sòls dotacionals, que no s'han obtingut ni incorporat a l'ús previst.
  
- En relació amb l'informe emés per la Divisió de Carreteres de la Direcció General d'Obres Públiques de la COPUT, es grafien les àrees de protecció de les carreteres afectades, concretant que l'únic ús serà el d'espai lliure no computable a efectes dels estàndards de la Llei Reguladora de l'Activitat Urbanística, i s'inclou dins del sector la reserva de sòl per a la rotonda que resol la intersecció de les carreteres al·ludides, l'execució de les quals anirà a càrrec d'aquest.
  
- En compliment de la norma 26 de del Pla General de Carlet, es vincula al sector 6.000 m² de parc públic en el marge dret del riu Magre, que s'obtindran a càrrec d'aquesta àrea de repartiment.
  
- En relació als 22.294 m² sostre, previst per a usos compatibles amb el residencial, es concreta que es preveu una illa per a ús terciari limitant l'edificabilitat màxima d'aquest caràcter a 9.267 m² sostre. S'adjunta a més a l'expedient un informe emés per la Direcció General de Comerç i Consum de la Conselleria d'Ocupació, Indústria i Comerç, de data 5 d'agost de 1998, sobre una proposta concreta de distribució d'usos en la mencionada illa, que recull el pla parcial que l'ajuntament està elaborant.
  
Noves modificacions
  
- Es planteja un canvi en la delimitació del sector a l'oest, considerant l'obsolescència de la ronda mencionada, que es justifica en la idoneïtat de la utilització del territori especificat en l'article 20 de la LRAU, o es preveu a més l'encaix amb futurs sectors. S'elimina del sector la dotació escolar inclosa en la modificació número 7 del pla, per estar afectada a la seua destinació.
  
- Es proposa a més una modificació en les alineacions de la zona verda considerada en el Pla General, justificada en l'ortogonalització de les illes dotacionals límits i en la previsió en la revisió del pla que s'està duent a terme, de desplaçar la zona verda ubicada a l'altra banda de la CV-50.
  
- Per una altra part es recalcula l'aprofitament tipus que es concreta en 0.941599 m²/m², en funció de l'adscripció a l'àrea de repartiment dels 6.000 m² de parc públic i dels aprofitaments previstos en el sector (edificabilitat residencial màxima de 53.872 m² sostre, i és 76.166 m² el total previst)
  
Seté
  
La Comissió Informativa de la Comissió Territorial d'Urbanisme de València, en sessió celebrada el 4 de març de 1999, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vuité
  
La Comissió Territorial d'Urbanisme de València, en sessió celebrada el dia 11 de març de 1999, va adoptar, entre altres, l'acord d'emetre un informe favorable de l'homologació del sector sud de Carlet i elevar al conseller d'Obres Públiques, Urbanisme i Transports proposta d'aprovació definitiva.
  
Fonaments de dret
  
Primer
  
La tramitació és correcta de conformitat amb el que estableix la Llei 6/1994, de la Generalitat Valenciana, Reguladora de l'Activitat Urbanística i en la Instrucció 1/1996 sobre homologació de plans.
  
Segon
  
La documentació està completa d'acord amb el que estableix l'article 27 del text autonòmic i la mencionada Instrucció.
  
Tercer
  
Vistes les justificacions aportades i les modificacions introduïdes en el projecte en relació amb l'acord de la Comissió Territorial d'Urbanisme de 22 de juliol de 1998, poden entendre's reparades les deficiències que s'indicaven en el mencionat acord.
  
Quart
  
En relació amb la nova delimitació proposada i el canvi d'alineació de la zona verda considerada, parteixen d'unes previsions de la revisió del Pla de Carlet, que no s'han aprovat i que poden sofrir modificacions.
  
No obstant això, referit a les determinacions de l'homologació objecte d'aquest expedient, aquestes s'ajusten al que estableix la Instrucció de Planejament 1/9996 sobre homologació de plans a la llei reguladora. En particular, la delimitació del sector s'adaptaria als criteris de l'article 20 del text autonòmic.
  
Cinqué
  
Respecte del canvi d'alineacions de la zona verda que es proposa, aquesta no apareix reflectida com un element del sistema general del planejament vigent en el municipi, podent enquadrar-se l'ordenació en l'àmbit del detallat, de competència municipal.
  
En tot cas, la modificació comporta una diferent qualificació o ús urbanístic de zones verdes anteriorment previstes, pel qual requereix amb l'informe previ del Consell Superior d'Urbanisme, substituït per informe del conseller d'Obres Públiques, Urbanisme i Transportes, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística, de conformitat amb el que estableix l'article 55.4 de la citada llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té com a objecte una diferent zonificació o ús urbanístic de zones verdes previstes en el pla, sinó que la modificació té un altre objecte o finalitat i d'aquesta deriva o és conseqüència la diferent zonificació o ús urbanístic de les zones verdes.
  
Respecte de la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i altres de general i pertinent aplicació, resol:
  
Aprovar definitivament l'homologació del sector sud del Pla General de Carlet.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga exercir qualsevol altre recurs que s'estime oportú.